આ સોસાયટીના રહેવાસીઓના જણાવ્યા પ્રમાણે સોસાયટીની સામે ૪૦ વર્ષથી વધુ સમયથી ગાર્ડન માટેનો એક રિઝવ્ર્ડ પ્લૉટ ખાલી પડ્યો છે. આ પ્લૉટ પર અહીંના અને બાજુના સ્લમ વિસ્તારના રહેવાસીઓનાં બાળકો વર્ષો સુધી ક્રિકેટ અને રમતગમત રમતાં હતાં. ચાર વર્ષ પહેલાં અહીં ડેવલપ થઈ રહેલા ઘાટકોપર-અંધેરી લિન્ક રોડનું બાંધકામ શરૂ થતાં એમએમઆરડીએ (મુંબઈ મેટ્રોપૉલિટન રીજન ડેવલપમેન્ટ ઑથોરિટી)એ આ પ્લૉટને ડમ્પિંગ ગ્રાઉન્ડ બનાવી દીધા બાદ અહીં સમય જતાં ઝાડવાં ઊગવા લાગ્યાં અને જોતજોતામાં આ રિઝર્વ્ડ પ્લૉટ કહેવાતું જંગલ બની ગયું છે, એમાં સૌથી વધુ ઉંદરો છે. બે મહિના પહેલાં આ ગ્રાઉન્ડમાંથી નાનકડો સાપ નીકળ્યો હતો.